David Johnson (margolaria)

David Johnson (New York, 1827ko maiatzaren 10a – Walden, New York, 1908ko urtarrilaren 30a) estatubatuar margolaria izan zen. Hudson Ibaiaren Eskolako bigarren belaunaldiko kidea izan zen.

Bi urtez Diseinu Akademia Nazionalean ikasi zuen, baita Jasper Francis Cropseyrekin ere. Luminismoaren garatzaileetako bat bezala ezagutzen da John Frederick Kensett eta John William Casilearrekin batera. 1850 inguruan Diseinu Akademia Nazionalean erakutsi ohi zuen eta 1861ean akademiko hautatu zuten.

Bere lanak txikiak dira, oso koloretsuak eta zehatzak, eta AEBetako ipar-ekialdeko paisaiak irudikatzen dituzte. 1870eko hamarkadan lortu zuen arrakasta, Catskill mendiak, Mendi Zuriak eta George aintziraren paisaiekin. Chicago, Boston, Filadelfia eta Parisen erakutsi zuen eta azkenean Barbizongo eskolaren eragina jaso zuen.

 Iruditegia 

 Kanpo estekak 

Kategoria:Newyorkarrak
Kategoria:Ameriketako Estatu Batuetako margolariak
Kategoria:XIX. mendeko margolariak
Kategoria:Paisaia-margolariak
Kategoria:Hudson Ibaiaren Eskola